Utunk a mennybe visz!                                                                 ÚTJELZŐ 2. oldal

DR. LUTHER MÁRTON: A GYÜLEKEZETLÁTOGATÓK OKTATÁSA, 1528. 
Hogyan kell hirdetni Isten igéjét? (A szemelvények eredeti forrása: WA. 26,202–221.)
Bár egyes lelkészek prédikálnak a hitről, amely által megigazulunk, de nem mutatják meg elég világosan, hogyan juthatunk el ilyen hitre. Krisztus azt mondja, hogy a megtérést és a bűnök bocsánatát kell hirdetni az ő nevében. Sok igehirdető beszél a bűnbocsánatról, de jóformán semmit sem szól a megtérésről, pedig a bűnbocsánatot meg sem lehet érteni megtérés nélkül. Az igehirdetőnek intenie kell a népet a durva bűnök miatt, de még határozottabban kell megtérésre hívni azokat, akik hamis vallásosságban élnek, hogy világosabban megértsék, hogy mi a Krisztusban való hit, amiről az apostol azt mondja, hogy igazzá tesz és eltörli a bűnt. E mellett hasznos dolog a hitről is prédikálni, hogy a bűnbánó és nyugtalan lelkiismeretű bűnös higgye bűnei bocsánatát – nem a mi érdemünkért, hanem – Krisztusért. Amikor a bűnbánó és megrettent lelkiismeret ebből az evangéliumból békességet, vigasztalást és örömöt kap, az az igazi hit. Ez a hit tesz bennünket igazzá Isten előtt. Szorgalmasan kell tanítani az embereket, hogy ez a hit nem születhetik komoly és igazi bűnbánat és a lelkiismeret Isten előtti megrettenése nélkül. A megtérés első része tehát a bűnbánat és a gyötrődés (a bűn miatt). Másik része a hit, hogy a bűnök meg vannak bocsátva Krisztusért. ez a hit munkálja azután az új életben való járás elhatározását. tehát a hit által lesz a miénk a bűnök bocsánata. De, mint már sokszor mondtuk, ilyen hit nem születik a nélkül, hogy a szívnek az összetöretése és gyötrődése meg ne előzné. Mert a hit nélküli bűnbánat; reménytelenség. a bűnbánat nélküli hit pedig pökhendiség és testi nemtörődömség.
A magyar fordítás forrása: Hogyan kaphatok bűnbocsánatot? Írta: Dr. Saarnivaara Uuras, fordította: Csepregi Béla, Budapest, 1948. Az „Evangélikus evangélizáció” kiadása.
Forrás: http://garainyh.hu/kep/index.php?d=BUNBOCSANAT * http://www.garainyh.hu/wordtar2/wordtar2.php?d=Lelekepito+irasok%2FHogyan+kaphatok+b%C5%B1nbocs%C3%A1natot 
HÁROM KULCSFONTOSSÁGÚ TÉTEL DR. LUTHER MÁRTON 95 TÉTELÉBŐL
1 * Mikor Urunk és Mesterünk azt mondta: „Térjetek meg!” – azt akarta, hogy a hívek egész élete bűnbánatra térés legyen (Mt 4,17).
4 * Ez a gyötrő küzdelem tehát mindaddig tart, míg az ember gyűlöli vétkes önmagát (ez az igazi belső bűnbánat), vagyis a mennyek országába való bemenetelig. 
62 * Az egyház kincse valójában Isten dicsőségének és kegyelmének szent evangéliuma (örömhíre).
„Mert más alapot senki sem vethet a meglevőn kívül, aki Jézus Krisztus.” (1Kor 3,11)
Az idézetek forrása: HÍD Evangélikus magazin, 2017. II. szám; plakát: A 95 tétel * S.D.G.
Legyen ez az ÚTJELZŐ hasznos iránytű a keskeny úton járó minden olvasónak!
Mienk a menny örökre!                                                                ÚTJELZŐ 3. oldal

Miért vagyok evangélikus? Miért jó evangélikusnak lenni?
1 * Azért, mert a szüleim evangélikusnak kereszteltettek meg. Nagyszüleim is, mindkét ágról szintén tősgyökeres evangélikusok voltak. Templomépítő, „tűrő-szenvedő” tirpák őseim élete és hite, s „kövekbe épített hitvallása” számomra is példa és bátorítás.
2 * Tudom, hogy Istennek nincsenek unokái; csak újjászületett gyermekei. Hiszem és vallom, hogy az ő megelőző szeretete vezetett és tartott meg a konfirmációig. S akkor ő térített magához, s szült újjá Igéje és Szentlelke által, és azóta is megerősít evangélikus hitemben. 
3 * S most, ötven évvel konfirmációm után is, csak arról tehetek bizonyságot, hogy erős váram az Úristen, és minden kegyelem az életemben. S Túróczy püspökkel vallom: Isten csak kegyelem, és Jézus az én személyes Megváltó Uram! S az ő érdeméért igazulok meg Isten előtt. A reformátorokkal vallom: Egyedül Krisztusért, egyedül kegyelemből, egyedül hit által s egyedül a Szentírás tanítása alapján nyerek üdvösséget. A hitem is Isten ingyen kegyelmi ajándéka, és ő minden emberi értelmet meghaladó módon, „megbotránkoztatóan” szeret engem. Az arany-evangélium (Jn 3,16) személyes hitvallásommá lett. 
4 * Életem vezérigéje (Ézs 41,10) naponta megtapasztalt valóság; Isten győzelmes jobbjával, az Úr Jézus Krisztussal támogat engem. Mindkét ige személyes honlapomon (www.garainyh.hu) is olvasható; mert aki vallást tesz róla az emberek előtt, arról majd ő is vallást tesz mennyei Atyja előtt. Arra törekszem, hogy egyre láthatóbban legyek evangélikus keresztyén! 
5 * Az evangélikus egyház tiszta és igaz tanítása a Szentíráson alapul és mentes az emberi „toldalékoktól”. S miután felnőttként megismertem a többi keresztyén felekezet tanításainak lényegét, kijelentem: ha rajtam múlott volna, hogy milyen vallású családban szülessek meg; én magam is evangélikus szerettem volna lenni; s az is maradok!
6 * Az Isten örömhíréről elnevezett egyházam tágölelésű, s nem kirekesztő; mert csak két feltétele van az egyház jelenlétének: Isten igéjének tiszta hirdetése és a két szentség Jézus rendelése szerinti kiszolgáltatása. Reformátorunk, Dr. Luther tanítása alapján vallom, hogy a keresztség csak hit által visz üdvösségre, és az úrvacsorában Jézus valóságosan jelen van, s így kerülhetünk vele a legközelebbi szeretetkapcsolatba e földön. S valóban, az ostya: az ő teste és a bor: az ő vére a mi számunkra. 
7 * Jézus utolsó parancsa minden őt követő, róla tanúskodó tanítványa számára: küldetés! Vallom az egyetemes papság elvét és azt, hogy minden christianus egyben misszionárius is! S a számomra adatott kegyelmi ajándék; szolgálati lehetőség: az interneten is az örök evangélium továbbadása; mert jaj nekem, ha nem teszem! * Piliscsaba, 2013. április 14. Gyülekezeti munkatárs továbbképző konzultáció; Garai András az I. körzet egyik jelenlegi presbiterének dolgozata; személyes vallomása * (Forrás: Evangélikus Élet 2013. április 21. 11. oldal, 16. szám)    *    http://www.evangelikuselet.hu/phocadownloadpap/2013/2013-16.pdf